Author: toshiba
Last saved by: Chudá Viera
Company: Hewlett-Packard Company

Správa zo zahraničnej pracovnej cesty

1. Účastník ZPC:

Juraj Wagner, Dr. h. c., doc. Ing. PhD., 
Pracovisko: CVTI SR, Lamačská 8A, 811 04 Bratislava, 
Pracovné zaradenie: analytik, 
Znalosť jazykov: anglicky, nemecky, rusky

2. Zahraničná pracovná cesta:

Štát: Francúzsko,  mesto: Paríž, 
Dátum cesty: 16. 12. – 17. 12. 2014
Prijímajúca organizácia: OECD, Headquarters, Rue André Pascal 2, 75775 Paris 16,
Účel cesty: účasť na rokovaní  44^th TIP WG OECD,
Financovanie cesty: z prostriedkov MŠVVaŠ SR 

3. Rámcový program pobytu:
Celý program pobytu bol orientovaný na 44^th TIP WG Meeting OECD 
4. Stručný priebeh rokovaní, resp.  študijného pobytu:
16. 12. 2014
04:15 hod. odchod taxíkom  z miesta bydliska  na autobusovú stanicu Slovak Lines – Autobusová stanica SAD
04:40 hod. odchod autobusom spoločnosti Slovak Lines na letisko Schwechat. Prekročenie hranice SR – Rakúsko o 04:55 hod.
05:40 hod. príchod na letisko Schwechat, vybavenie letenky a registrácia.
07:05 hod. odlet zo Schwechatu  do Paríža
09:05 hod. prílet do Paríža na letisko CDG, Terminál č. 2D
09:30 hod. odchod autobusom Air France na stanicu Paríž - Etoile
10:30 hod. príchod na stanicu Metra Etoile. 
10:35 hod. odchod zo stanice Etoile Metrom do stanice LaMuette
10:55 hod. príchod do miesta rokovania OECD, Headquarters, Rue André Pascal 2, 75775 Paris 16,

1.	deň rokovania – 16. decembra  2014
9:30 – 11:00 hod.
Od 9:30 hod do 11:00 hod pokračoval seminár CSTP/TIP  k problematike znalostného trojuholníka, ktorý začal dňa 15. 12. 2014. Na rokovanie  seminára som nebol prihlásený.

Rokovanie prvého dňa 43. riadneho zasadania WP TIP OECD otvoril  prezident WP TIP pán Jerry Sheehan.

1.	Bol schválený predložený program. Program rokovania je uvedený v Prílohe č. 1 – dokument DSTI/STP/TIP/A(2014)2.
2.	Delegáti schválili sumárnu správu  zo  43. zasadania WP TIP, ktorá je uvedená v prílohe č. 2 – dokument DSTI/STP/TIP/M(2014)1.
3.	V tomto bode boli podané informácie zo Sekretariátu TIP pracovníkmi sekretariátu k problematike:
a.	Výstupy z diskusie na rokovaní CSTP a PWB.
b.     reštrukturalizácia  DSTI OECD a personálne zmeny.
4.	Vo štvrtom bode programu sa prerokovala  problematika prípravy Zasadania  ministrov členských krajín OECD 2015 k  inovačnej stratégie OECD organizovaného CSTP OECD. Sekretariát TIP predstavil kľúčové témy, ktoré majú býť na programe zasadania ministrov, pripravované dokumenty a predpokladané  možné výstupy a výsledky zo zasadania.
Zasadanie ministrov sa  bude konanť v dňoch 20. - 21. 10. 2015  v Daejone v Kórejskej republike. Predpokladá sa účasť ministrov z  vyše 50 krajín. Zasadaniu bude predsedať  korejský minister a jeho zástupcami budú ministri  Nórskeho kráľovstva  a Španielskeho kráľovstva.
Pozvánka na zasadanie má byť zaslaná v januári 2015.
Zasadanie by malo mať charakter Globálneho fóra o vede a inováciách. Predpokladá sa, že sa  pripraví  nová  spoločná vízia vedy, výskumu a inovácií a nová inovačná stratégia. Prerokuje sa problematika investovania do vedy, techniky a inovácií, vedná politika, problematika orientácie na spoluprácu vo vede, technike a inováciách a aplikácia vedy a techniky na nové globálne sociálne výzvy. Diskutovať sa má aj o problematike VVaI v rozvojových zemiach.
Súčasťou programu budú aj pracovné obedy  zamerané na výmenú skúsenotí v oblasti manažovania vedy.
Od záverov ministerskej konferencie sa bude pre nasledujúce roky odvíjať agenda  práce WP TIP. Pre tento bod rokovania boli pripravené dokumenty uvedené v Prílohe č. 3 - DSTI/STP(2014)22, v Prílohe č. 4 - DSTI/STP(2014)26  a v prílohe č. 5 - DSTI/IND/STP/ICCP(2014)1/REV1. 
5.	Ďalší  bod rokovania bol venovaný Inovačným systémom. K tomuto bodu pripravil sekretariát power-pointovú prezentáciu, ktorú predniesol tajomník WP TIP. Jej obsahom bol návrh záverečnej správy o systéme inovácií a informácia  spätnej väzbe na pripravenú správu z Business sympózia o inovačných systémoch, ktoré sa konalo v rakúskom Grazi. K tomuto bodu programu bol pripravený dokument, korý je uvedený v Prílohe č. 6 - DSTI/STP/TIP(2014)12.
V rámci prerokovávania tohto bodu odznela prezentácia profesora Erkki Ormala z Fínska, v ktorej  predniesol  výsledky pilotnej štúdie o priemyselnej inovácii. Pracovníci sekretariátu WP TIP prezentovali horizontálny projekt riešený DSTI OECD zameraný na  nové revolučné zmeny vo výrobných technológiách.
6.	V šiestom bode programu  sa preberala problematika Open Science (Otvorená veda). K tejto problematike boli pripravené viaceré dokumenty: Príloha č. 7 - DSTI/ICCP(2014)16/CHAP1, Príloha č. 8 - DSTI/ICCP(2014)16/CHAP8,  Príloha č. 9 - DSTI/STP/TIP(2014)9/REV1, Príloha č. 10 - DSTI/STP/TIP(2014)9/ANN/REV1. Na úvod rokovania odzneli dve power-pointové prezentácie sekretariátu  WP TIP, z ktorých jedna bola orientovaná   na výsledky horizontálneho projektu zameraného na spracovanie dát veľkého objemu a v druhej  prezentácii  bola podaná informácia o obsahu finálneho draftu správy WP TIP o otvorenej vede s uvážením podnetov, ktoré vznikli v rámci   diskusie na zasadaní CSTP v októbri 2014 a na seminári o Otvorenej  vede, ktorý sa uskutočnil  v dňoch 24. - 25.novembra 2014 vo Fínsku.  V rámci nasledujúcej diskusie sa delegáti vyjadrovali k problematike  uvedenej v  záverečnej správe zameranej na odtajnenie  a šírenie poznatkov a diskutovalo sa o záveroch uvedených v správach  projektov v oblasti inovácií a veľkých objemov dát (Big Data), ktoré môžu byť dôležité pre  zameranie činnosti WP TIP v rokoch 2015 - 2016, najmä pri riešení projektu zameraného na znalostný trojuholník.
7.	Predposledným bodom programu rokovania prvého dňa  bola problematika aktualizácie činnosti pracovnej skupiny NESTI. Pracovníci sekretariátu oboznámili delegátov o aktuálnych informáciach  súvisiacich s činnosťou  pracovnej skupiny  Nesti, ktorá je relevantná pre súčasné a budúce úlohy  WP TIP. K tomuto bodu rokovania bol pripravený dokument Príloha č. 11 - DSTI/EAS/STP/NESTI(2014).
8.	Posledný bod programu prvého dňa rokovania WP TIP bol venovaný prezentovaniu a diskusii k jednotlivým hodnotiacim správam o stave inovačného procesu v jednotlivých vybraných členských krajinách OECD. Pre rokovanie bol pripravený jeden dokument (Príloha č. 12 - DSTI/STP(2014)38 ) a jedna Power-pointová prezentácia. 
Dokument zameraný na hodnotenie vývoja a stavu inovačných procesov v Luxembursku  taktiež formou Power-pointovej prezentácie uviedli pracovníci sektertariátu WP TIP. Porovnanie stavu inovačných procesov v rokoch 2006 – 2007 a v súčasnosti bolo zhrnuté v štúdii vypracovanej výskumníkmi University of Luxembourgh, ktorej poznatky, výsledky, závery a odporúčania  boli prezentované formou koreferátu. Okrem koreferátov delegátov SRN a Írsk a diskusie odznelo aj stanovisko predstaviteľa Luxemburska.
Ústnou formou bola členmi pracovnej skupiny prednesená informácia o príprave previerky stavu inovačných procesov v Malajzii. K príprave a obsahovému zameraniu previerky sa vyjadril aj delegát Malajzie. 
K jednotlivým hodnoteniam prebehla aj krátka diskusia. K diskusii zaujali stanovisko prezentujúci. Diskusiu zhrnul a  závery urobil predsedajúci rokovania.
Sekretariát informoval, že pre rok 2015 sa pripravuje previerka Kostariky a Litvy.

Rokovanie sa skončilo o 18:15 hod.
18:40 hod. Odchod z miesta rokovania metrom do miesta ubytovania.
19:00 hod. Ubytovanie v hoteli Longchap Elysées.

2.	deň rokovania – 17. decembra  2014
9:00 – 16:20 hod.

7:30 hod. Vyúčtovanie ubytovacích nákladov. 
8:30 hod. Odchod z hotela, presun metrom  do centra OECD.
9:30 hod. Začiatok druhého dňa rokovania WP TIP OECD.

9.	Prvým bodom rokovania dňa 17. 12. 2014 bola voľba a dezignácia členov TIP Bureau pre rok 2015. Navrhnutí delegáti za členov Bureau boli zvolení.
10.	Druhým bodom dopoludňajšieho rokovania  bol plán aktivít WP TIP pre roky 2015 – 2016:
a)	Predĺženie mandátu CSTP/TIP na riešenie projektu Znalostný trojuholník;
b)	Práca týmu CSTP/TIP na hodnotení a posúdení vplyvu STI politík;
c)	Úprava zadania pre projekt Inovačný systém a zelený rast.
K týmto témam boli pripravené dokumenty: Príloha č. 13 – DSTI/STP/TIP(2014)11, Príloha č. 14 – DSTI/STP/TIP(2014)11/ANN, Príloha č. 15 – DSTI/STP/TIP(2014)5/REV1) Ku každej téme bola pripravená  pracovníkmi sekretariátu power-pointová prezentácia.
 K téme c) vystúpil predstaviteľ IAE OECD, ktorý sa zaoberal postavením IEA  so zameraním na  klimatické zmeny, inovácie v energetike orientované na ekologiu.  Vo svojom príspevku sa tiež zaoberal  možnosťou pripraviť a uskutočniť  spoločný workshop na uvedenú tému o oblasti inovačných systémov orientovaných na ekológiu. K  jednotlivým témam bola mimoriadne bohatá diskusia. Diskusiu vyhodnotil a návrhy záverov z diskusie  k jednotlivým témam urobil prezident WP TIP pán J. Sheenan a predstaviteľ CSTP pán D. Guellec.
11.Posledným bodom predpoludňajšieho rokovania bola problematika Innovation Polica Platform (IPP). K tomuto bodu bola pripravená power-pointová prezentácia a dokument, ktorý je v Prílohe č. 16 – DSTI/STP/TIP(2014)14. Problematika bola rozdelená do dvoch tém:
a. Aktualizácia IPP; 
b. Navrhované aktivity v oblasti  IPP pre roky  2015-2016. 
Podstatou prvej témy boli informácie o pokroku  v oblasti  IPP, najmä nových funkcionalít v praxi. Ďalej odznel apel na členské štáty a delegátov, aby prejavili záujem  a aktívnu  podporu budúcim  aktivitám IPP, vrátane výstavby webb stránok krajín a rozvoja nástrojov na podporu rozhodovania o témach spoločného záujmu.
12.	Prvým popoludňajším bodom programu  bola problematika Inovácií a inkluzívneho rastu. K tejto problematike boli pripravené dva dokumenty, ktoré sú uvedené v prílohe: Príloha č. 17 – DSTI/STP(2014)36 a Príloha č. 18 – DSTI/STP(2014)40. V uvedených dokumentoch bola predstavená
a)	 záverečná správa projektu CSTP pre inovácie a inkluzívny rast a 
b)	 plány pre budúcu prácu v tejto oblasti. 
K tejto problematika sa pripravuje koferencia, ktorá by sa koncom roka 2015 mala uskutočniť v Indii v New Delhi. Po prezentáciách nasledovala krátka diskusia. Záver diskusie urobil prezident WP TIP.
13.Ďalším bodom popoludňajšieho programu bola informácia o STI Otlook 2014. Hlavné poznatky a výstupy z publikovanej ročenky, ktorá je v Prílohe č. 23 – Highlights a v Prílohe č. 24 – vlastná ročenka boli prezentované formou power-pointovej prezentácie a ústne pracovníkmi sekretariátu WP TIP. 
14. V ďalšom, poslednom vecnom programe rokovania, na základe vopred dohodnutého programu so sekretariátom WP TIP boli prezentácie prihlásených štátov a stave aktualizácie národných politík v oblasti vedy, techniky a inovácií (National STI Policies). Formou ústnej prezentácie resp. power-pointovej prezentácie a písomného dokumentu – Fínsko , prezentovali súčasný stav v aktualizácii národných politík delegáti Kanady, Mexika, Nórska, Holandska a spomínaného   Finska. K jednotlivým prezentáciám bola krátka diskusia.
15.V rámci bodu Iné problémy boli podané stručné informácie o aktivitách sektretariátu WP TIP, direktoriátu STI a CSTP OECD a pripravovaných akciách  na obdobie od decembrového   zasadania WP TIP v roku 2014 do júnového zasadania v roku 2015.  
16. Termíny budúcich rokovaní WP TIP:
a)	termín 45. zasadania WP TIP:  17.  –  19. júna 2015, vrátane  tématického workshopu;
b)	termín 46. zasadania WP TIP:  14.  –  16. decembra 2015, vrátane  tématického workshopu;
18. Posledným bodom rokovania WP TIP bolo Vyhodnotenie 44. zasadania WP TIP, v rámci ktorého sekretariát prezentoval sumárne vyhodnotenie zasadania WP TIP, prijaté  rozhodnutia a závery a zdôraznil najdôležitejšie body a dosiahnuté výsledky na zasadnutí WP TIP. K tomuto bodu bola pripravená power-pointová prezentácia, ktorá je uvedená v Prílohe č. 22.
Rokovanie WP TIP bolo  ukončené prezidentom  WP TIP pánom Jerrym Sheehanom o 16:20 hod. 

16:20 hod. odchod z miesta rokovania metrom na stanicu autobusu Air France  - Etoile
16:45 hod. odchod autobusom linkou AIR FRANCE na letisko Paríž CDG 
19:25 hod. príchod na letisko CDG, Terminál 2D, registrácia letenky, vybavenie formalít potrebných pre vstup na palubu lietadla.
20:15 hod. odlet lietadla na trase Paríž CDG – Viedeň, Schwechat. 
22:10 hod. prílet na letisko Schwechat. 
22:30 hod. odchod autobusom linky Slovak Line na trase Schwechat – Bratislava, Autobusová stanica.
23:20 hod. prechod štátnych hraníc Rakúsko – SR.
23:30 hod. príchod na Autobusovú stanicu SAD
23:45 hod. odchod nočnými linkami MHD do miesta trvalého bydliska. 
 
5. Odporúčané závery:
• Naďalej platí a v súčasnosti, pri príprave ďalšieho plánovacieho obdobia pre roky 2014 – 2020 ešte naliehavejšie, že  je potrebné zamyslieť sa v podmienkach SR nad účelnosťou súčasného rozdelenia  oblastí inovácií, vedy, výskumu a vývoja  organizačne, čo do riadenia, ale aj legislatívne na dve ministerstvá, do viacerých legislatívnych dokumentov a zabezpečiť do budúcnosti naozaj úzku a účinnú a obojstranne prospešnú spoluprácu a koordináciu v záujme rozvoja vedy, výskumu, vývoja a transferu poznatkov z vedy a výskumu do praxe vo forme inovácií, patentov a licencií.  Na základe získaných poznatkov a skúseností z práce vo WP TIP OECD odporúčam integrovanie riadenia činností v oblasti vedy, výskumu, vývoja a  inovácií v SR.
• V tejto súvislosti je potrebné zaoberať sa definíciou obsahu pojmu „inovácia“, „inovačný systém“ a „systém inovácií“ v súlade s obsahom tohto pojmu, ktorý je definovaný v rámci EÚ a OECD.                         • Odporúčam venovať mimoriadnu pozornosť príprave účasti predstaviteľa SR na Ministerial Meeting 2015 v októbri v Južnej Kórey. 
• Bolo by vhodné uvažovať o požiadanie OECD realizovať analýzu stavu realizácie inovačnej stratégie v podmienkach SR zo strany TIP OECD tak, aby sme získali v rámci SR objektívny pohľad na to, kde sa v rámci Európy a sveta z pohľadu realizácie inovačnej stratégie nachádzame.
• Väčšiu pozornosť venovať na Slovensku spolupráci verejného a súkromného sektora v oblasti vedy, výskumu, vývoja a inovácií.
• Venovať zvýšenú pozornosť problematike „Open science“ a „Open data“, tak ako to vyplýva, z materiálov, ktoré k tejto problematike boli na ostatnom zasadnutí prerokovávané a zo skúseností ostatných členských štátov OECD, ktoré svoje výsledky prezentovali na ostatnom zasadaní WP TIP. Bolo by vhodné pokračovať v rozpracovaní a zavedení IS v oblasti projektov VaV v rozsahu, v akom sa tieto IS začali vyvíjať v roku 2010. 
• Bolo by vhodné zapojiť sa aktívne do procesu inovácie Frascati manuálu.
• Zvýšenú pozornosť v podmienkach SR je potrebné venovať PPP v oblasti vedy, techniky, inovácií a priemyslu.
6.  Osobitne vyhodnotený očakávaný prínos ZPC
Za mimoriadne významnú považujem možnosť  získania poznatkov a informácií a možnosť výmeny poznatkov a skúseností v oblasti rozvoja výskumu, vývoja a inovácií v jednotlivých krajinách OECD, získanie skúseností a poznatkov o zvyšovaní efektívnosti výskumu a vývoja a implementácie inovácií v praxi  a možnosť priamej účasti na tvorbe koncepcií rozvoja výskumu, vývoja a implementácie inovačných technológií v súčasnom globalizovanom svete formou práce v orgánoch OECD, v jednotlivých expertných a pracovných skupinách  s tým, že je nevyhnutné v podmienkach SR nájsť efektívny spôsob prenosu získaných poznatkov a informácií do výskumnej a priemyselnej praxe a zabezpečiť aktívnejšiu účasť expertov zo SR na práci pracovných skupín  pracujúcich v oblasti vedy, výskumu, vývoja a inovácií v rámci orgánov OECD a aktívne sa zapojiť do riešenia projektov, na ktorých OECD ponúka účasť expertom z jednotlivých krajín, čo si však vyžaduje vyčlenenie finančných prostriedkov zo ŠR na prípravu, manažovanie a realizáciu účasti  zástupcov MŠVVaŠ SR, prípadne z iných ÚOŠS SR a   najmä z akademickej sféry, ale aj z praxe na práci tímov riešiacich jednotlivé projekty v rámci WP TIP,  NESTI, RIHJR DSTI a CSTP OECD.  V súčasnom období ide najmä o  prípravu Rokovania ministrov  členských krajín OECD zodpovedných za vedu a výskum v roku 2015, prenos výsledkov výskumu a vývoja prostredníctvom inovácií do praxe, tvorbu novej technologickej a inovačnej politiky a stratégie v rámci OECD a EÚ, problematiku financovania, transferu a komercionalizácie poznatkov, prístup k informáciám o výsledkoch vedy a výskumu (Open Science) a o posilnenie verejno-súkromného partnerstva v oblasti vedy, techniky, inovácií a priemyslu.
7.   Spôsob zverejnenia výsledkov ZPC, prenos získaných informácií
Správa zo zahraničnej služobnej cesty je zaslaná nasledovným pracovníkom:
MŠVVaŠ SR: 
1.	PhDr. Vladimír Kováčik, štátny tajomník
2.	Prof. Ing. Peter plavčan, CSc., generálny riaditeľ SVŠVaV,
3.	Ing. Róbert Szabó, PhD., riaditeľ odboru IŠPEMIVV,
4.	Ing. Diana Demková, riaditeľka  OŠEPVT,
5.	Ing. Zuzana Hlaváčiková, pracovníčka OMSVV,
6.	Ing. Vladimír Belovič, CSc., generálny riaditeľ SMSEZ a CžV,
7.	PhDr. Emília Hargalová, pracovníčka SMS,

MH SR:
1.	PhDr. Ivan Pešout, PhD., generálny riaditeľ Sekcie stratégie,
2.	Ing. Jozef Velebný, vedúci odd. MSP a  inovácií,
3.	Ing. Martin Hlinka, riaditeľ odboru priemyslu a inovácií,

MŽP SR:
1.	RNDr. Mária Vidová, riaditeľka OEP, Sekcia EPaZV,

MZV SR:
1.	Ing. Ivan Mánik, PhD., riaditeľ OMEO,
2.	Martina Brychtová, pracovníčka OMEO.

SAV:
1.	Prof. RNDr. Pavol Šajgalík, DrSc. – predseda SAV a predseda rady predsedov PS PO VaV

CVTI SR
1.	Prof. RNDr. Ján Turňa, PhD. – generálny riaditeľ CVTI SR
2.	Mgr. Andrea Putalová – riaditeľka NCP VaT CVTI SR

8.	Prílohy
Dokumenty sú uložené u účastníka cesty v listinnej, resp. elektronickej forme:
1.	DSTI/STP/TIP/ A(2014)2 – Program 44^th zasadania WP TIP
2.	DSTI/STP/TIP/M(2014)1– Sumárna správa zo 43. Zasadania WP TIP
3.	DSTI/STP(2014)22 – CSTP MINISTERIAL - SETTING THE SCENE
4.	DSTI/STP(2014)26 -  TOWARDS A NEW INNOVATION STRATEGY – POSSIBLE ISSUES FOR DISCUSSION AT THE CSTP MINISTERIAL
5.	DSTI/IND/STP/ICCP(2014)1/REV1 - STRENGTHENING INNOVATION - POLICY STRATEGIES AND THEIR IMPLEMENTATION
6.	DSTI/STP/TIP(2014)12 - DRAFT SYNTHESIS REPORT ON SYSTEM INNOVATION
7.	DSTI/ICCP(2014)16/CHAP1 -  DATA-DRIVEN INNOVATION FOR GROWTH AND WELL-BEING, Synthesis Report (Chapter 1)
8.	DSTI/ICCP(2014)16/CHAP8 - DATA-DRIVEN INNOVATION FOR GROWTH AND WELL-BEING Chapter 8: Promoting Data-driven Scientific Research
9.	DSTI/STP/TIP(2014)9/REV1 - MAKING OPEN SCIENCE A REALITY - FINAL REPORT
10.	DSTI/STP/TIP(2014)9/ANN/REV1 - ANNEX - COUNTRY NOTES ON OPEN SCIENCE
11.	DSTI/EAS/STP/NESTI(2014)24 – Progress report on the Working Party of National Experts on Science and Technology Indicators
12.	DSTI/STP(2014)38 - OECD REVIEWS OF INNOVATION POLICY: LUXEMBOURG DRAFT OVERALL ASSESSMENT AND RECOMMENDATIONS
13.	DSTI/STP/TIP(2014)11 - EXTENDED TERMS OF REFERENCE FOR THE CSTP/TIP PROJECT ON THE KNOWLEDGE TRIANGLE
14.	DSTI/STP/TIP(2014)11/ANN – APPENDIX TO THE EXTENDED TERMS OF REFERENCE FOR THE OECD KNOWLEDGE TRIANGLE PROJECT REGARDING WORK ON THE EVALUATION AND IMPACT ASSESSMENT OF STI POLICIES 
15.	DSTI/STP/TIP(2014)5/REV1 - REVISED TERMS OF REFERENCE FOR THE TIP PROJECT ON SYSTEMS TRANSFORMATION THROUGH INNOVATION  
16.	DSTI/STP/TIP(2014)14 -  PROGRESS REPORT ON THE INNOVATION POLICY PLATFORM AND PLANS FOR THE PWB 2015-16
17.	DSTI/STP(2014)36 - SCOPING THE TERMS OF REFERENCE FOR THE CSTP PROJECT ON DESIGNING INNOVATION POLICIES FOR INCLUSIVE GROWTH  
18.	DSTI/STP(2014)40 - INNOVATION POLICIES FOR INCLUSIVE DEVELOPMENT
19.	DSTI/STP/TIP(2014)15 - STRATEGIC PUBLIC/PRIVATE PARTNERSHIPS IN SCIENCE, TECHNOLOGY AND INNOVATION - FINAL REPORT
20.	ROOM Document 1 – Strategic Public/Private Partnerships in Science, Technology and Innovation: Country Case Studies
21.	DSTI/STP/TIP/AH/A(2014)4/REV1 - DRAFT AGENDA OF THE CSTP/TIP JOINT STAKEHOLDERS AND EXPERTS MEETING ON THE KNOWLEDGE TRIANGLE PROJECT 2015-2016
22. Power-Pointová prezentácia - TIP Summary Record of the 44^rd Meeting
23.OECD Science, Technology and Industri Outlook 2014, Highlights
24.OECD Science, Technology and Industri Outlook 2014
25.University-Business Collaborative Research:Goals, Outcomes and New Assessment Tools, The EUIMA Collaborative Research Project Report, EUA Publications 2014

Bratislava 30. januára  2015
Správu vypracoval: Dr. h. c., doc. Ing. Juraj Wagner, PhD.

Správu schválil:       Ing. Róbert Szabó, PhD.,  riaditeľ odboru IŠPEMIVV

      Prof. Ing. Peter Plavčan, CSc.,  generálny riaditeľ SVŠVaV